da da da da nb de da da da da da da da da da da da da da da da da da da da da da nl da da da da da da da da da da da da da hu da da da en da en hu sv sv da da da da da da da da da da da da da da
20 søde ideer som smelter din nye kærestes hjerte - Single.dk
Vil du holde lidenskaben i kog? Det gør du lettest ved at begejstre din kæreste – eller kommende kæreste – med små og store overraskelser. Som fx. de her…
Selv mennesker, der påstår, de hader overraskelser, må overgive sig, når kæresten har gjort sig ekstra umage for at glæde dem. Fået vandhanen til at holde op med at dryppe eller købt flybilletter til Mauritius – hvad, der nu ligger indenfor deres evner og formåen.
Der er meget godt at sige om en person, som elsker at finde på søde overraskelser. Han eller hun er typisk skarp til at organisere og planlægge, er kreativ og har evnen til at se ud over hverdagens forudsigelighed.
Læs også: Sådan bryder du isen på første date
Hvis du har lyst til at gøre noget for din nye kæreste, (eller måske kommende kæreste) uden der er en særlig lejlighed, men du har brug for at få skubbet fantasien i gang, kommer her 20 ideer til inspiration.
Der er massevis af måder at overraske på, uden det koster noget:
Skriv et sødt brev og placér det et sted, hvor det helt sikkert bliver fundet. Eller tegn et hjerte på bilruden eller badeværelses-spejlet med noget, der let vaskes af igen (ikke hendes læbestift).
Eliminér et par punkter fra to-do-listen, det kan være at pumpe luft i cyklens bagdæk, feje trappen, gå ned med de tomme flasker – hvad som helst af praktisk karakter.
Hvis I er adskilt
Send et gammeldags postkort – det kommer sikkert først længe efter, du selv er hjemme igen, men pyt!
Køb en pjattet souvenir fra hvor du er.
Send søde og pikante beskeder, så han/hun forstår, at du glæder dig til, I er sammen igen.
Gør hverdagen til fest
Servér morgenkaffe på sengen og/eller gør klar til et lækkert bad med tykke håndklæder og badeolie.
Tryl aftensmaden om til en picnic og find et smukt sted i naturen, hvor den kan indtages.
Gør noget helt nyt: Gå ud og dans, sejl i kano, spil minigolf, prøv trætop-klatring eller besøg et sted, ingen af jer har været før.
Hvis det skal være mere vildt, kan du overveje en ridetur eller en ballonfart?
Læs også: 5 tips der rusker op i dit mod
Hvis det må koste…
Køb billetter til et show, en sportskamp eller noget andet, han/hun vil glæde sig over.
Bestil en par-massage eller en spa-dag.
Gå på vinduesshopping og læg mærke til, hvad han/hun peger på og ønsker sig. Og køb det efterfølgende.
Læs en madanmeldelse op og kommenter den. – Dér kunne vi spise. Og rejs dig prompte, for hvad han/hun ikke ved er, at du allerede har bestilt bord…
Hvis du er i stand til at strikke, male, tegne, snedkerere, bage, spille på et instrument eller noget helt syvende, så overrask med noget, du selv har lavet.
Køb ind til at lave vildt flotte drinks med paraplyer i – tjek cocktail-opskrifter på nettet.
Gå på loppemarked eller i genbrugsbutikker og find noget, I kan give nyt liv. Noget, der kan sættes i stand eller opdateres, så det kan genbruges med glæde.
Skriv en bucket-liste over ting, du vil gøre sammen med ham/hende. Den kan være erotisk, eventyrlig, sjov eller forpligtende – eller hele molevitten. Kun fantasien sætter grænser.
Efterlad noget, som du ved, han/hun synes, er vildt lækkert i vedkommendes køleskab/bil/lomme/taske… Vin, slik, chokolade, creme, parfume, billetter til en koncert…
Køb en flaske bobler og find et fortryllende sted fx. en strand på en klar aften. Tænd et bål (eller en transportabel grill, hvis du har noget med, der kan spises) og se på solnedgang og stjerner, mens I drikker mousserende vin. Bare fordi…
Læs også: 7 hemmelige tegn på at din date er vild med dig
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
14 forslag der giver dig den bedste start i et nyt forhold
Lyserøde luftkasteller kalder sexolog Sara Skaarup de dagdrømme, som især kvinder har om kærlighed og "den eneste ene". Det er også titlen på hendes nye bog fyldt med pointer, der kan løsrive dig fra fantasien og gøre dig fri til at elske.
Falder kvinder for adfærdsvanskelige fyre fordi at alt forbudt er fristende?
Hvad er der nu galt med en pålidelig mand med gode manérer? Jamen absolut intet! Indtil der står denne her uforudsigelige alfahan, som oser af lidenskab og selvtillid. Men hvorfor tiltrækkes kvinder mere af ham? Ja, hvorfor mon?
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.